钦定古今图书集成/明伦汇编/官常典/第659卷 > 《春夜桑泉别少府序》唐·王勃
## 钦定古今图书集成/明伦汇编/官常典/第659卷 > 《春夜桑泉别少府序》唐·王勃

下官以穷途万里，动脂辖以长驱。王公以倾饯，百壶
别芳筵而促兴。是以青阳半序，明月中宵。离亭拥花
草之芳，别馆积琴歌之思。去留欢尽，动息悲来。惜投
分之几何，恨知音之忽间。他乡握手，自伤关塞之春；
异县分襟，意切凄惶之路。既而星河渐落，烟雾仍开。
高林静而霜鸟飞，长路晓而征骖动。含情不拜，空伫
“听于《南昌》；挥涕无言，请投文于《西候》。”因探一字，四韵
成篇。